Eenvoud van geloof | Die Lewegewer
4 Apr 2018 Thomas	Lewer kommentaar
Die struktuur van ons geloof bestaan hoofsaaklik uit twee dele wat dit vorm gee. Hierdie twee dele is oortuiging en vertroue. Ons glo in die mate wat ons oortuig is van en die mate wat ons vertrou. Geloof, volgens Jesus (Matteus 8:26, 14:31, 15:21), wissel in grootte. Dus, hoe meer ons oortuig is van ‘n saak en hoe meer ons daarin vertrou hoe groter is ons geloof. Ons geloof bepaal ook dan ons aksies en optredes.
‘n Eenvoudige voorbeeld kan hierdie dalk beter uitbeeld. Jy gaan kuier by mense vir die eerste keer en kom in ‘n onbekende vertrek in. Hulle nooi jou uit om te gaan sit. In die vertrek staan ‘n paar stoele en ‘n stukkend bank. Jy kyk vinnig rond, kies ‘n stoel en gaan sit. Jy het die stoel gekies omdat jy oortuig is en vertrou dat die stoel nie gaan breek as jy daarop gaan sit nie, anders sal jy gesê het dat jy liewer wil staan of op die vloer wil sit.
Oortuigings is dit wat volgens jou absoluut waar is en vertroue is die betroubaarheid en vermoëns wat jy put uit jou oortuigings en saam gee dit vir jou geloof.
Dus skenk geloof ons die dryfkrag, vermoë, houding en waardes vir ons aksies, reaksie en optredes. Die grote van ons geloof kan dus waargeneem word in ons lewens en hoe ons dinge doen.
Previous PostHY HET WERKLIK OPGESTAANNext PostBesef wat jy werd is